Το διαμέρισμα καθαρίστηκε μόνο δύο φορές κατα τη διάρκεια της παραμονής μας 13 ημερών και δεν υπήρχαν προιόντα καθαρισμού ώστε να κάνουμε χρήση αυτών. Το μπάνιο έβγαζε νερά με αποτέλεσμα και οι υπόλοιποι χώροι να λερώνονται αισθητά και να γλυστρούν.
Σύμφωνα με τις παροχές που αναφέρονται στο site δεν υπήρχαν:
Σίδερο, πιστολάκι μαλλιών, σαμπουάν. Το πλυντήριο ήταν ακατάλληλο για χρήση αφού εσωτερικά ο κάδος ήταν γεμάτος με τρίχες ζώων και πανβρόμικος. Υπήρχε ένας μικρός κήπος ο οποίος περιελάμβανε ένα τραπέζι, όμως δεν μπορούσαμε να κάνουμε χρήση, γιατί τα κατοικίδια περιφερόταν συνεχώς γαυγίζοντας και κάνοντας στον κήπο την ανάγκη τους. Επίσης, κάποιες ώρες τα σκυλιά γινόταν ιδιαίτερα επιθετικά και ένα απο αυτά μας δάγκωσε. Αναγκαζόμασταν να βάζουμε σιδερένιο πλέγμα στην πόρτα του διαμερίσματος, όταν την είχαμε ανοιχτή, ώστε να μην εισέρχονται μέσα στο δωμάτιο. Έτσι, όσες ώρες βρισκόμασταν στο σπίτι έπρεπε να είμαστε εγκλωβισμένοι μέσα χωρίς να μπορούμε να καθόμαστε στον κήπο, (house with garden).
Στο check out, αναφερόταν "Ευέλικτη ώρα αναχώρησης". Την ημέρα της αναχώρησης διαπιστώσαμε ότι κάτι τέτοιο δεν υπήρχε αφού η ιδιοκτήτρια μας είπε ότι 12:00 μμ πρέπει να εχουμε φύγει και η μόνη παροχή, μετά από επιμονή μας, ήταν η φύλαξη των πραγμάτων μας μέχρι το απόγευμα. Επίσης της ζητήσαμε ένα χώρο για ένα γρήγορο ντους και αλλαγή των ρούχων μας όταν επιστρέψαμε από την παραλία (την ημέρα της αναχώρησης) μας είπε ότι δεν υπήρχε τέτοιος χώρος, έτσι κάναμε "ντους" με ένα λάστιχο στην αυλή όπου και αλλάξαμε ρουχισμό. Εμείς όμως, έχοντας στο μυαλό μας την ευέλικτη ώρα αναχώρησης κανονίσαμε να αναχωρήσουμε με το βραδυνό καράβι δεδομένου ότι θα υπήρχε ένας χώρος να πλυθούμε και να αλλάξουμε πριν την αναχώρηση.